Skyfall , nýjasta James Bond myndin sem frumsýnd var hér á landi um helgina og víðar , sló hressilega í gegn í Bretlandi um helgina og sló nokkur aðsóknarmet á frumsýningarhelgi , þar á meðal stærsta opnun á 2D mynd og aðsóknarmesta mynd á laugardegi á frumsýningarhelgi , en myndin er sú næst aðsóknarmesta á frumsýningarhelgi frá upphafi í Bretlandi . Tekjur námu 20,1 milljón Sterlingspunda . Einungis Harry Potter and the Deathly Hallows : Part 2. er aðsóknarmeiri en Skyfall á frumsýningarhelgi . Myndin var einnig aðsóknarmest í 24 öðrum löndum , en myndin verður ekki frumsýnd í Bandaríkjunum fyrr en 9. nóvember . Nú er spurning hvort að velgengnin haldi áfram og myndin slái út vinsælustu Bond mynd allra tíma , Casino Royale , en hún þénaði 586 milljónir Bandaríkjadala í bíó um heim allan .